
12 DR.31.3.2010 

 
Puan Nurul Izzah Anwar [Lembah Pantai]: Tuan Yang di-Pertua, satu 

soalan tambahan boleh? 

Timbalan Yang di-Pertua [Datuk Dr. Haji Wan Junaidi Tuanku Jaafar]: 
Tak boleh Yang Berhormat. Nanti semua minta lebih satu.  

 

6. Tan Sri Dato' Seri Abd. Khalid bin Ibrahim [Bandar Tun Razak] minta 
Menteri Perusahaan Perladangan dan Komoditi menyatakan industri perabot dan 
kayu di Sabah sedang menghadapi saingan hebat dari negara jiran seperti 
Vietnam. Antara masalah dihadapi adalah kos logistik yang tinggi. Bolehkah YB 
Menteri mengenakan levi kepada perabot import dan salurkan dana tersebut 
sebagai subsidi untuk kos logistik kepada peniaga tempatan. 

Timbalan Menteri Perusahaan, Perladangan dan Komoditi [Dato' 
Hamzah bin Zainudin]: Terima kasih Ahli Yang Berhormat Bandar Tun Razak. 
Tuan Yang di-Pertua, antara kesan globalisasi ialah lebih banyak negara di dunia 
telah mengamalkan dasar ekonomi dan perdagangan yang lebih terbuka. Di 
samping itu, inisiatif liberalisasi perdagangan juga banyak dilaksanakan termasuk 
Perjanjian Pertubuhan Perdagangan Sedunia (WTO) dan Perjanjian Kawasan 
Perdagangan Bebas Asean atau AFTA. Akibatnya, sesebuah negara pengeluar 
perlu menghadapi persaingan yang lebih sengit bagi mengenalkan syer produk 
mereka di pasaran sedia ada dan untuk menerokai pasaran baru. 

Bagi Malaysia, tidak dinafikan bahawa ia menghadapi persaingan 
terutamanya daripada negara-negara pengeluar berkos rendah termasuk Vietnam. 
Keupayaan negara Vietnam bersaing di pasaran dunia adalah disebabkan 
terutamanya oleh faktor bekalan tenaga buruh yang lebih murah di negara 
tersebut. Untuk makluman Ahli Yang Berhormat, kerajaan pada masa ini tidak 
mengenakan sebarang duti ke atas pengimportan perabot kayu dan rotan. Walau 
bagaimanapun, cukai jualan sebanyak 10% adalah dikenakan di bawah perjanjian 
AFTA yang mana dilaksanakan sepenuhnya mulai 1 Januari 2010. Komitmen 
Malaysia ialah untuk tidak mengenakan sebarang duti ke atas produk-produk 
perabot kayu dan rotan yang diimport dari negara Asean. 

Justeru itu, cadangan bagi mengenakan levi atau duti import ke atas 
produk perabot yang diimport termasuk dari Vietnam bagi membantu industri 
tempatan menampung kos logistik adalah tidak wajar dan tidak selaras dengan 
komitmen Malaysia di bawah AFTA. Walau bagaimanapun, para pengeluar 
perabot Malaysia boleh mengambil peluang daripada liberalisasi perdagangan di 
bawah AFTA untuk mengimport bahan mentah dan juga komponen pembuatan 
perabot dari negara lain termasuk Vietnam pada kos yang lebih kompetitif. Di 
bawah konsep rules of origin dengan izin, sekiranya kadar kandungan tempatan 
dan nilai tambah produk akhir yang dihasilkan melebihi 40%, maka produk 
tersebut boleh dianggap sebagai keluaran negara. Sekiranya kaedah outsourcing 
ini dilaksanakan dengan meluas, insya-Allah Malaysia dijangka mampu menjadi 
hab pengeluaran perabot. Terima kasih. 

Tan Sri Dato' Seri Abd. Khalid bin Ibrahim [Bandar Tun Razak]: 
Terima kasih Tuan Yang di-Pertua. Soalan ini saya kemukakan memandangkan 
terdapat masalah yang didapati oleh pengusaha-pengusaha perabot di Sabah. Ini 
adalah kerana kos untuk mereka menghantar barangan mereka ke Pelabuhan 
Klang dan selepas itu baru dieksport ke luar negara dan menyebabkan harga 
pengangkutan tersebut adalah tinggi dan hasilnya tidak kompetitif. Saya faham 
saudara menyatakan tentang liberalisasi tetapi terdapat juga negara-negara, 



Puan Nurul Izzah Anwar [Lembah Pantai]: Tuan Yang di-Pertua, satu soalan tambahan boleh? Timbalan Yang di-Pertua [Datuk Dr. Haji Wan Junaidi Tuanku Jaafar]: Tak boleh Yang Berhormat. Nanti semua minta lebih satu. 6. Tan Sri Dato' Seri Abd. Khalid bin Ibrahim [Bandar Tun Razak] minta Menteri Perusahaan Perladangan dan Komoditi menyatakan industri perabot dan kayu di Sabah sedang menghadapi saingan hebat dari negara jiran seperti Vietnam. Antara masalah dihadapi adalah kos logistik yang tinggi. Bolehkah YB Menteri mengenakan levi kepada perabot import dan salurkan dana tersebut sebagai subsidi untuk kos logistik kepada peniaga tempatan. Timbalan Menteri Perusahaan, Perladangan dan Komoditi [Dato' Hamzah bin Zainudin]: Terima kasih Ahli Yang Berhormat Bandar Tun Razak. Tuan Yang di-Pertua, antara kesan globalisasi ialah lebih banyak negara di dunia telah mengamalkan dasar ekonomi dan perdagangan yang lebih terbuka. Di samping itu, inisiatif liberalisasi perdagangan juga banyak dilaksanakan termasuk Perjanjian Pertubuhan Perdagangan Sedunia (WTO) dan Perjanjian Kawasan Perdagangan Bebas Asean atau AFTA. Akibatnya, sesebuah negara pengeluar perlu menghadapi persaingan yang lebih sengit bagi mengenalkan syer produk mereka di pasaran sedia ada dan untuk menerokai pasaran baru. Bagi Malaysia, tidak dinafikan bahawa ia menghadapi persaingan terutamanya daripada negara-negara pengeluar berkos rendah termasuk Vietnam. Keupayaan negara Vietnam bersaing di pasaran dunia adalah disebabkan terutamanya oleh faktor bekalan tenaga buruh yang lebih murah di negara tersebut. Untuk makluman Ahli Yang Berhormat, kerajaan pada masa ini tidak mengenakan sebarang duti ke atas pengimportan perabot kayu dan rotan. Walau bagaimanapun, cukai jualan sebanyak 10% adalah dikenakan di bawah perjanjian AFTA yang mana dilaksanakan sepenuhnya mulai 1 Januari 2010. Komitmen Malaysia ialah untuk tidak mengenakan sebarang duti ke atas produk-produk perabot kayu dan rotan yang diimport dari negara Asean. Justeru itu, cadangan bagi mengenakan levi atau duti import ke atas produk perabot yang diimport termasuk dari Vietnam bagi membantu industri tempatan menampung kos logistik adalah tidak wajar dan tidak selaras dengan komitmen Malaysia di bawah AFTA. Walau bagaimanapun, para pengeluar perabot Malaysia boleh mengambil peluang daripada liberalisasi perdagangan di bawah AFTA untuk mengimport bahan mentah dan juga komponen pembuatan perabot dari negara lain termasuk Vietnam pada kos yang lebih kompetitif. Di bawah konsep rules of origin dengan izin, sekiranya kadar kandungan tempatan dan nilai tambah produk akhir yang dihasilkan melebihi 40%, maka produk tersebut boleh dianggap sebagai keluaran negara. Sekiranya kaedah outsourcing ini dilaksanakan dengan meluas, insya-Allah Malaysia dijangka mampu menjadi hab pengeluaran perabot. Terima kasih. Tan Sri Dato' Seri Abd. Khalid bin Ibrahim [Bandar Tun Razak]: Terima kasih Tuan Yang di-Pertua. Soalan ini saya kemukakan memandangkan terdapat masalah yang didapati oleh pengusaha-pengusaha perabot di Sabah. Ini adalah kerana kos untuk mereka menghantar barangan mereka ke Pelabuhan Klang dan selepas itu baru dieksport ke luar negara dan menyebabkan harga pengangkutan tersebut adalah tinggi dan hasilnya tidak kompetitif. Saya faham saudara menyatakan tentang liberalisasi tetapi terdapat juga negara-negara,